L’UniGirona aconsegueix la classificació matemàtica per a les fases d’ascens a LF2 | El Dimoni de Santa Eugènia de Ter (Gironès)
: : Esports > Bàsquet a Santa Eugènia de Ter i Girona | 19·03·2008
L’UniGirona aconsegueix la classificació matemàtica per a les fases d’ascens a LF2
Borja Sánchez Pulido |
L’UniGirona Don Piso ha aconseguit la classificació per a la fase d’ascens a Lliga Femenina 2 (LF2) de forma matemàtica, gràcies a la derrota del Viladecans a Vinaròs (78/74); en un partit jugat dimecres -19 de març- al vespre corresponent a la 21a jornada (diputada el passat cap de setmana).
L’UniGirona és el segon equip en obtenir el bitllet per a les fases, després del Sóller (líder del grup B), que es jugaran a Santiago de Compostel·la del 30 d’abril al 4 de maig. És el segon equip en obtenir la classificació matemàtica per a les fases d’ascens després que la victòria de diumenge contra Sant Adrià, i la derrota del Viladecans a Vinaròs, donin el bitllet a l’equip de Carles Coromina per ser un dels vuit aspirants a obtenir les dues places que donen accés a la màxima competició de bàsquet femení a nivell estatal, la LF2.
La Federació Espanyola va anunciar fa dues setmanes que les fases es jugaran a Santiago, sempre i quan el Pio XII es classifiqui per a les fases; de les quals en seria l’amfitrió. El quadre gallec és líder del grup A amb tres partits de marge respecte el cinquè classificat.
Els quatre primers classificats dels dos grups de LF2 estaran presents a la cita. El primer i quart classificat de cada grup formaran un grup amb el segon i tercer de l’altre grup en sistema de lligueta, tots contra tots a una volta. Els dos primers de cada lligueta jugaran les semifinals, els guanyadors de les quals ja obtindran l’ascens a lliga femenina.
L’UniGirona es va marcar, a principi de temporada, l’objectiu esportiu d’estar en aquestes fases; en el segon curs a LF2. L’equip de Coromina ha assolit l’ascens quan encara s’han de jugar cinc jornades de la fase regular.
Declaracions de Carles Coromina, entrenador l’UniGirona Don Piso
«S’ha complert l’objectiu principal de la temporada, és un èxit perquè, a més, encara falten cinc jornades per disputar-se». «Era una il·lusió que tots teníem i, a nivell personal, després de veure-la en directe l’any passat en tenia ganes». «Ara hem de seguir treballant per arribar-hi en una bona posició en la classificació i amb un bon estat de forma».